Ce spune Monica Pop despre starea medicală a lui Florin Piersic. Doctorul este surprins de faptul că inima maestrului a suportat foarte multe ore de anestezie de când s-a îmbolnăvit și a ajuns pe mâinile cadrelor medicale.
Ce părere are Monica Pop despre starea de sănătate a actorului Florin Piersic. Declarațiile renumitului medic oftalmolog despre evoluția pe care o are renumitul artist, în vârstă de 88 de ani. Operația de la picior nu a fost una ușoară, susține oftalmologul.
În momentul de față, actorul este foarte bine și doctorii au speranțe foarte mari. Aceștia au lucrat absolut extraordinar și sunt șanse ca maestrul să se recupereze repede și să își reia cât de curând activitățile zilnice.
„Eu sper din suflet să depășească situația… Și, vă spun un lucru, dacă inima lui a suportat atâtea ore de anestezie, pentru că este o operația grea ceea ce a avut el, înseamnă că e bine.
Părerea mea e că în curând va fi din nou pe scenă. Exact așa a fost. Dar să știți că în cazuri de genul acesta bolnavul este suveran. Ce vrea bolnavul asta se face, nu poți să îi impui. Și problema se pune așa: el are o parte de familie aici.
Acesta este un aspect și în al doilea rând, dacă el are încredere într-un medic poate să meargă și la Baia Mare, dacă vrea. E firesc așa”, a declarat medicul Monica Pop pentru publicația viva.ro.
Monica Pop a vorbit și despre discuțiile care au apărut legat de alegerea spitalului în care este tratat Florin Piersic. Actorul are încredere în medicii de la Spitalul Foișor, doctorul precizând că cele mai bune cadre medicale sunt la Matei Balș.
Renumitul artist are foarte mare încredere în doctorii din București având în vedere că a cerut să fie transferat aici, deși putea să fie tratat și la Cluj-Napoca. Maestrul primise o schemă de tratament cu antibiotic pentru infecția sa.
„Am uitat să spun că, referitor la scoaterea stimulatorului-sunt puțini medici care fac asta… Profesorul de la Cluj care l-a operat are toată admirația mea. Era plecat din țară, s-a întors sâmbătă seară.
Duminică, în zi de Paști, l-a operat. Extraordinar! Aceștia sunt medicii adevărați din țara aceasta. Și sunt foarte mulți. Că mai sunt și cum nu trebuie, asta e peste tot”, a completat Monica Pop despre Florin Piersic.